**Τίτλος Υπηρεσίας**: «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΠΑΡΑΚΟΛΟΥΘΗΣΗΣ ΚΑΙ ΥΠΟΣΤΗΡΙΞΗΣ ΥΛΟΠΟΙΗΣΗΣ ΤΗΣ ΠΡΑΞΗΣ ΜΕ ΤΙΤΛΟ **"Ψηφιακές δράσεις αξιοποίησης και ανάδειξης του Πολιτιστικού αποθέματος της Ακαδημίας Αθηνών"»**

**ΤΕΧΝΙΚΗ ΠΕΡΙΓΡΑΦΗ**

Σύμφωνα με την απόφαση ένταξης με α.π. 3130/2-6-2022 (ΑΔΑ ΨΗΤΒ46ΜΤΛΡ-ΡΔΧ) της πράξης με τίτλο «Καινοτόμες δράσεις αξιοποίησης και ανάδειξης του Πολιτιστικού και Επιστημονικού αποθέματος της Ακαδημίας Αθηνών», του Υπουργείου Ανάπτυξης & Επενδύσεων Εσωτερικών στο Επιχειρησιακό Πρόγραμμα «Ανταγωνιστικότητα, Επιχειρηματικότητα και Καινοτομία», καλείται ο ΕΛΚΕ της Ακαδημίας Αθηνών να προχωρήσει στην υλοποίηση της πράξης με συνολικό προϋπολογισμό 823.769,24€.

Στον εγκεκριμένο προϋπολογισμό υλοποίησης της πράξης περιλαμβάνεται στο Υποέργο 2 - Υπηρεσίες συμβούλου υποστήριξης, δαπάνη για την παρακολούθηση και υποστήριξη της υλοποίησης του έργου, συνολικού ποσού 19.840,00€.

**1. Παρουσίαση του έργου**

Το φυσικό και οικονομικό αντικείμενο της πρότασης έχουν ως ακολούθως:

Αντικείμενο της πράξης είναι η οργάνωση, τεκμηρίωση, ψηφιοποίηση, διαχείριση και προβολή του πολιτιστικού και επιστημονικού περιεχομένου που διαθέτει η Ακαδημία Αθηνών. Το ήδη υπάρχον ψηφιοποιημένο και τεκμηριωμένο υλικό είναι σχετικά περιορισμένο και επομένως η ψηφιοποίηση και τεκμηρίωση όλων των κέντρων της Ακαδημίας Αθηνών έχει κεντρική πολιτιστική σημασία, καθώς με αυτό τον τρόπο θα επιτραπεί η διάσωση, η αξιοποίηση και η προβολή των σχετικών αρχείων που διαθέτει η Ακαδημία. Στο πλαίσιο της πράξης εντάσσεται και η ανάπτυξη ηλεκτρονικών υπηρεσιών και εφαρμογών επαυξημένης και εικονικής πραγματικότητας με σκοπό τη η διάθεση του υλικού στους ειδικούς επιστήμονες αλλά και στο ευρύ κοινό. Κεντρικός στόχος της πράξης είναι να μεγιστοποιηθεί η εξωστρέφεια, το εκπαιδευτικό έργο και η κοινωνική προσφορά της Ακαδημίας Αθηνών. Η πράξη περιλαμβάνει οριζόντιες δράσεις που αφορούν συνολικά τα Κέντρα της Ακαδημίας, αλλά και εξειδικευμένες εφαρμογές και υπηρεσίες για κάθε κέντρο ξεχωριστά.

Οι οριζόντιες δράσεις, περιλαμβάνουν την αναβάθμιση και ανασχεδιασμό του επίσημου διαδικτυακού τόπου και του αποθετηρίου της Ακαδημίας, τη δημιουργία εφαρμογής για κινητά τηλέφωνα για την προβολή των δραστηριοτήτων και του αποθετηρίου, τη μεταφορά του διαδικτυακού τόπου και της υφιστάμενης Βάσης Δεδομένων στο G-Cloud, την προμήθεια κεντρικού εξοπλισμού όπως Η/Υ, ψηφιοποίησης εγγράφων και ψηφιοποίησης βιβλίων, Infokiosks εσωτερικού χώρου, all-in-one PC με διαδραστική οθόνη, Projectors, συστοιχία δίσκων raid και δράσεις προβολής του έργου.

Οι επιμέρους δράσεις αφορούν στην βιβλιοθήκη, στο Κέντρο Ερεύνης Φυσικής της Ατμοσφαίρας και Κλιματολογίας, στο Κέντρο Ερεύνης της Ελληνικής Λαογραφίας, στο Κέντρο Ερεύνης των Νεοελληνικών Διαλέκτων και Ιδιωμάτων Ι.Λ.Ν.Ε, στο Κέντρο Ερεύνης της Αρχαιότητας και ενδεικτικά αφορούν στο σχεδιασμό, αναβάθμιση και ανασχεδιασμό των διαδικτυακών τόπων, στη μεταφορά δεδομένων στο G-Cloud, στην ψηφιοποίηση και τεκμηρίωση βιβλίων, αρχείων και σημειώσεων, αρχιτεκτονικών σχεδίων και συλλογών. Επίσης, αφορούν στην δημιουργία εφαρμογών εικονικής ξενάγησης, στην τρισδιάστατη αποτύπωση αντικειμένων, στη δημιουργία εφαρμογών εσωτερικής ξενάγησης, σε Promo Video, σε εφαρμογές επαυξημένης/εικονικής πραγματικότητας, σε εφαρμογές ψηφιακής βιογραφίας, στην ψηφιοποίηση και τεκμηρίωση αρχείου παραδόσεων, αρχείου κινηματογραφικών καταγραφών, εισαγωγή νέων παροιμιών στο αποθετήριο και φιλολογική επιμέλεια του υπάρχοντος υλικού, φιλολογική επιμέλεια και ολοκλήρωση της τεκμηρίωσης του υπάρχοντος υλικού, ψηφιακά παιχνίδια, σε ψηφιακούς Χάρτες, σε διαδραστικό Χαρτογραφικό Άτλαντα, δημιουργία σελίδων στα μέσα κοινωνικής δικτύωσης (Facebook) και στη δημιουργία πολυγλωσσικού περιεχομένου σε διάφορες γλώσσες.

Οι δράσεις της πράξης αποτελούνται από οριζόντιες δράσεις που περιλαμβάνουν την αναβάθμιση και ανασχεδιασμό του επίσημου διαδικτυακού τόπου και του αποθετηρίου της Ακαδημίας, και από επιμέρους δράσεις αφορούν στην βιβλιοθήκη, στο Κέντρο Ερεύνης Φυσικής της Ατμοσφαίρας και Κλιματολογίας, στο Κέντρο Ερεύνης της Ελληνικής Λαογραφίας, στο Κέντρο Ερεύνης των Νεοελληνικών Διαλέκτων και Ιδιωμάτων Ι.Λ.Ν.Ε, στο Κέντρο Ερεύνης της Αρχαιότητας.

Επίσης, στο έργο περιλαμβάνονται "Υπηρεσίες συμβούλου υποστήριξης" που θα υλοποιηθεί σε δύο φάσεις. Οι φάσεις αυτές είναι 1 - Υποστήριξη στην προετοιμασία, σύνταξη και υποβολή του φακέλου χρηματοδότησης και 2 - Ενέργειες παρακολούθησης και υποστήριξης της υλοποίησης της πράξης. Συνοπτικά, περιλαμβάνουν ενέργειες υποστήριξης για την προετοιμασία και υποβολή του φακέλου της πρότασης χρηματοδότησης με την υποστήριξη των αρμοδίων υπηρεσιών της Ακαδημίας Αθηνών παρέχοντας εξειδικευμένη τεχνική υποστήριξη και στην τεχνική και επιστημονική υποστήριξη στην υλοποίηση του έργου και αφορά εξειδικευμένη υποστήριξη για θέματα τα οποία εκ φύσεως χρήζουν ειδικής αντιμετώπισης.

**2. Υποχρεώσεις του Αναδόχου**

Ο Ανάδοχος θα αναλάβει τις υπηρεσίες συμβούλου υποστήριξης για την παρακολούθηση και υποστήριξη της υλοποίησης του έργου, τις ενέργειες υποστήριξης των αρμοδίων υπηρεσιών της Ακαδημίας Αθηνών παρέχοντας εξειδικευμένη τεχνική και επιστημονική υποστήριξη στην υλοποίηση του έργου και αφορά εξειδικευμένη υποστήριξη για θέματα τα οποία εκ φύσεως χρήζουν ειδικής αντιμετώπισης.

**Παραδοτέα**

Παρακολούθηση και υποστήριξη της υλοποίησης της πράξης, με έλεγχο της τήρησης του χρονοδιαγράμματος των επιμέρους δράσεων της πρότασης.

Το παραδοτέο του Αναδόχου θα περιλαμβάνει κατ’ ελάχιστον:

* Τεύχη δημοπράτησης υποέργου 1
* Εκθέσεις υλοποίησης του έργου ανά εξάμηνο
* Υπηρεσίες υποστήριξης της Αναθέτουσας Αρχής στην υλοποίηση του έργου

**Προϋπολογισμός**

Η προϋπολογιζόμενη δαπάνη ανέρχεται στο ποσό των 19.840 ευρώ.

**Χρονοδιάγραμμα:**

Η διάρκεια της σύμβασης ορίζεται από την ημερομηνία υπογραφής μέχρι την ημερομηνία ολοκλήρωσης του έργου δηλαδή μέχρι τις 31/12/2023.

**Τρόπος πληρωμής:**

Για την παροχή των παραπάνω υπηρεσιών η πληρωμή θα γίνεται μετά την παράδοση του σχετικού Τιμολογίου Παροχής Υπηρεσιών του Αναδόχου.